CELEX: C2005/257/06
Language: sl
Date: 2005-10-15 00:00:00
Title: Zadeva C-307/05: Predlog za sprejem predhodne odločbe na podlagi sklepa Juzgado de lo Social de San Sebastián (Španija) z dne 6. julija 2005 v zadevi Yolanda Del Cerro Alonso proti Osakidetza (Servicio Vasco de Salud)

15.10.2005   
            
            
               SL
            
            
               Uradni list Evropske unije
            
            
               C 257/3
            
         Predlog za sprejem predhodne odločbe na podlagi sklepa Juzgado de lo Social de San Sebastián (Španija) z dne 6. julija 2005 v zadevi Yolanda Del Cerro Alonso proti Osakidetza (Servicio Vasco de Salud)
   (Zadeva C-307/05)
   (2005/C 257/06)
   Jezik postopka: španščina
   Juzgado de lo Social de San Sebastián (Španija) je s sklepom z dne 6. julija 2005 v zadevi Yolanda Del Cerro Alonso proti Osakidetza (Servicio Vasco de Salud), ki ga je sodno tajništvo Sodišča prejelo dne 4. avgusta 2005, Sodišču Evropskih skupnosti predložil predlog za sprejem predhodne odločbe.
   Juzgado de lo Social de San Sebastián Sodišču predlaga, naj odloči o naslednjih vprašanjih:
   
               1.
            
            
               Ali se Direktiva 1999/70/ES (1) tam kjer določa, da se delavci zaposleni za določen čas ne smejo obravnavati manj ugodno kot primerljive delavce zaposlene za nedoločen čas, nanaša tudi na ekonomske pogoje?
            
         V primeru pritrdilnega odgovora,
   
               2.
            
            
               Ali to, da je neupravičenost začasno zaposlenih delavcev do dodatka za delovno dobo, ki se priznava stalno zaposlenim delavcem določena s členom 44 Zakona 55/2003 z dne 16. decembra 2003, o okvirnih kadrovskih predpisih za zaposlene na podlagi Estatuto, dovolj utemeljen in objektiven razlog za to neupravičenost?
            
         
               3.
            
            
               Ali so sporazumi sklenjeni med sindikati zaposlenih in upravo dovolj objektiven razlog za nepriznavanje dodatka za delovno dobo začasno zaposlenim delavcem?
            
         
      (1)  Direktiva Sveta 1999/70/ES z dne 28. junija 1999 o okvirnem sporazumu o delu za določen čas, sklenjenem med ETUC, UNICE in CEEP (UL L 175, 10.7.1999, str. 43).